પાલનપુર નગરપાલિકા વિસ્તારમાં રાજીવગાંધી આવાસ યોજના હરિપુરા વિસ્તારમાં આવેલા સર્વે નં.128 અને 129 માં બનાવવા માટે કેન્દ્ર સરકાર દ્વારા મંજુરી અપાઇ હતી. પરંતુ ભાજપની બોડીએ સદરપુર ગામની સીમમાં સર્વે નં.85 ની જગ્યા 1986 માં પાલનપુર પાલિકાને ગટર યોજનાના ઓક્સીડેશન પોન્ડ માટે ફાળવવામાં આવી હતી. તેમાં વર્ષોથી ગંદા પાણીનો નિકાલ થઈ રહ્યો છે. તેની બાજુમાં જ રૂપિયા 7 કરોડના ખર્ચે જી. યુ. ડી. સી. ગાંધીનગર દ્વારા બનાવવામાં આવેલ લેન્ડ ફીલસાઈટ ઘન કચરાના નિકાલ માટે બનાવેલ છે. દરમિયાન આ 35000 ચોરસ ફૂટ જમીન ઓકસીડેશન પોન્ટ માટે જરૂરીયાત ન હોઇ આ જમીન રાજીવ ગાંધી આવાસ યોજના માટે ફાળવવા માટે પાલિકાના ચિફ ઓફિસરે નાયબ કલેકટરને દરખાસ્ત કરી હતી.